Diari Oficial de la Generalitat Valenciana


Sumari del DOGV 9851, del 17-05-2024 (2024/4450)

RESOLUCIÓ de 9 de maig de 2024, de la Conselleria d'Educació, Universitats i Ocupació, per la qual es modifica l'autorització del centre docent estranger British School of Alicante, de la localitat d'Alacant.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9851

Data del DOGV
:   17-05-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/4450


Organisme emissor
:   Conselleria d'Educació, Universitats i Ocupació

Tipus de document
:   Resolució

RESOLUCIÓ de 9 de maig de 2024, de la Conselleria d'Educació, Universitats i Ocupació, per la qual es modifica l'autorització del centre docent estranger British School of Alicante, de la localitat d'Alacant. [2024/4450]  
Antecedents de fet  
Primer. Mitjançant la Resolució de 6 de juny de 2022 (DOGV 16.06.2022), de la Conselleria d'Educació, Cultura i Esport, s'autoritza al centre docent estranger British School of Alicante, amb codi 23994928, de la localitat d'Alacant, per a la impartició dels ensenyaments del sistema educatiu britànic, amb validesa fins al 25 de novembre de 2023, des del curs Pre-Nursery (de 0 a 3 anys) fins a Year 13 (de 17 a 18 anys) amb una capacitat de 1225 llocs escolars per a alumnat espanyol i estranger.  
Segon. En data 14 de desembre de 2023, la titularitat del centre presenta el certificat actualitzat de l'entitat British Council per a impartir els mateixos ensenyaments, fins al final del curs acadèmic 2026-2027, amb ampliació de la seua capacitat a 1400 llocs escolars per a alumnat espanyol i estranger.  
Tercer. La titularitat presenta la declaració de no haver modificat la relació del professorat ja existent al centre per als ensenyaments en nivells obligatoris del sistema educatiu espanyol.  
Quart. En data 29 d'abril de 2024, la Unitat Tècnica de Construccions de la direcció territorial corresponent emet un informe favorable sobre el compliment de l'article 6 del Reial decret 806/1993, de 28 de maig, sobre règim de centres docents estrangers a Espanya.  
  
A estos antecedents de fet se'ls aplica els següents  
  
Fonaments de dret  
Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022 es delega esta competència en la Secretaria Autonòmica d'Educació.  
Segon. Vist que la sol·licitud de modificació de l'autorització del centre complix els requisits establits en el Reial decret 806/1993.  
  
De conformitat amb els antecedents de fet i considerats els fonaments de dret, resolc:  
  
Primer  
Modificar l'autorització del centre, en els termes que s'especifiquen a continuació:  
Codi del centre: 71214315.  
Denominació genèrica del centre: centre docent privat estranger.  
  
Denominació específica del centre: British School of Alicante.  
Titularitat: British School of Alicante, Societat Anònima.  
Domicili: Glorieta del Regne Unit, número 5  
Localitat: Alacant.  
Província: Alacant.  
Ensenyaments del sistema educatiu britànic:  
Des del curs Pre-Nursery (de 0 a 3 anys) fins a Year 13 (de 17 a 18 anys), amb 1.400 llocs escolars, per a alumnat espanyol i estranger.  
  
Esta autorització té una validesa fins a final del curs escolar 2026-2027.  
  
Segon  
Abans que finalitze la validesa d'esta autorització, la titularitat del centre haurà d'aportar la certificació actualitzada, expedida per la corresponent representació diplomàtica acreditada a Espanya, en la qual conste, fefaentment, que els ensenyaments tindran validesa oficial plena al país d'origen, i que el centre reunix els requisits que exigix el país d'origen. En cas de no aportar a esta conselleria esta certificació, podrà procedir-se d'ofici a la revocació de l'autorització del centre.  
La present resolució donarà lloc a les corresponents inscripcions en el Registre de centres docents de la Comunitat Valenciana.  
  
De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 9 de maig de 2024.- El secretari autonòmic d'Educació: Daniel McEvoy Bravo.